Pete Buttigieg

Peter Paul Montgomery Buttigieg (sündinud 19. jaanuaril 1982 South Bendis) on Ameerika Ühendriikide poliitik. Ta on olnud Indiana osariigi South Bendi linnapea 2012–2020 ja on alates 3. veebruarist 2021 Ameerika Ühendriikide transpordiminister. Pärast Harvardi ülikooli ja seejärel Oxfordi Pembroke'i kolledži lõpetamist (viimase Rhodose'i stipendiaadina) töötas Buttigieg konsultandina ettevõttes McKinsey & Company. Aastatel 2009–2017 töötas ta luureohvitserina Ameerika Ühendriikide mereväe reservis, sai leitnandi auastme ja käis 2014. aastal missioonil Afganistanis. Buttigieg valiti South Bendi linnapeaks 2011. aastal ja teiseks ametiajaks 2015. aastal. Enne tagasivalimist andis ta avalikkusele teada, et on gei. Tema valimisplatvorm sisaldas sissetulekute ebavõrdsuse vähendamist toetavaid meetmeid, keskkonnahoidlikku poliitikat, Demokraatliku Partei ja ametiühingute vahelist koostööd, tulirelvade ostjatele üleüldise taustakontrolli kehtestamist, võrdsuse seadust, tervisekindlustuse avalikku optsiooni ja DACA programmi säilitamist ebaseaduslike sisserändajate laste jaoks. Buttigieg toetab ka reforme, mis lõpetaksid valimisringkondade piiridega manipuleerimise, pööraksid ümber ülemkohtu kaasuse "Citizens United v. FEC" otsuse ja kaotaksid valimiskogu. Ta kandideeris Demokraatliku Partei kandidaadina Ameerika Ühendriikide 2020. aasta presidendivalimistel. 23. jaanuaril 2019 teatas Buttigieg, et moodustab komisjoni, mis analüüsib tema Ameerika Ühendriikide presidendiks kandideerimise väljavaateid 2020. aasta valimistel. 14. aprillil 2019 teatas ta, et kandideerib valimistel, ja alustas kohe ka valimiskampaaniat. Buttigieg taotles kõigepealt Demokraatliku Partei eelvalimistel õigust saada partei ametlikuks presidendikandidaadiks. Kui teda oleks presidendivalimistel saatnud edu, võinuks temast saada noorim ja esimene avalikult homoseksuaalne Ameerika president. Kuid pärast kesist tulemust eelvalimistel Lõuna-Carolinas teatas ta 1. märtsil 2020, et loobub edasi kandideerimast. "Phi Beta Kappa elects 92 seniors to Harvard chapter". Harvard Gazette. 10. juuni 2004. Vaadatud 28.01.2017. "Secretary of State: Elections Division: Election Foundation Wide". Indiana State Government official website. Vaadatud 10.01.2012. Burns, Alexander (23. jaanuar 2019). "Pete Buttigieg, Mayor of South Bend, Ind., Joins Democratic 2020 Race". The New York Times. Vaadatud 23.01.2019. Decker, Cathleen (23. jaanuar 2019). "South Bend Mayor Pete Buttigieg running for Democratic nomination for President – would be first openly gay nominee". Chicago Tribune. Vaadatud 21.03.2019. Harwood, John (12. aprill 2019). "2020 candidate Pete Buttigieg on taxing the rich and the future of American capitalism". CNBC. Vaadatud 12.04.2019. Boddiger, David (14. aprill 2019). "Pete Buttigieg Launches 2020 Campaign With Speech Focused on Narrative and Values". Splinter. Originaali arhiivikoopia seisuga 10.08.2022. Vaadatud 15.04.2019. Merica, Dan (23. jaanuar 2019). "Pete Buttigieg, mayor of South Bend, Indiana, jumps into 2020 race". CNN. Vaadatud 25.01.2019. Basu, Zachary (4. aprill 2019). "Pete Buttigieg teases official 2020 campaign launch". Axios. Vaadatud 8.04.2019. Segran, Elizabeth (14. aprill 2019). "Pete Buttigieg debuts a radical new approach to campaign branding". Fast Company. Vaadatud 14.04.2019. Merica, Dan (14. aprill 2019). "Pete Buttigieg officially announces presidential campaign". CNN.com. Vaadatud 14.04.2019. Burnett, Sara (23. jaanuar 2019). "Breaking: South Bend Mayor Pete Buttigieg joins 2020 presidential race". South Bend Tribune.